Abies alba

Descrission 
Ël sapin a l'é na conìfera sempevërda ch'a peul rivé fin-a a 40 méter d'autëssa.
A l'é n'erbo sempeverd e monòich, visadì a presenta sla midema pianta sia dle fior masculin-e che feminin-e spartìe e separà. A l'é na pianta vascolar (Tacheobionta), con smens (Spermatophyta) contnùe an dle pin-e drite, ch'as dësblo an otogn e le scaje a dròco për tèra spatarand le smens.

A l'ha na còma s-ciassa con ij branch butà dantorn al tronch su vàire pian.
Ant j'erbo assè vej la còma a dventa rionda e as ampiatiss, përchè a cala la chërsùa dla ponta; as dis che la pianta a fa ël ni dla sigògna.

Le feuje a son a gucia.
La scòrsa a resta për tant temp seulia e ciàira; peui as chërpa an tante plachëtte assè superfissiaj.
A l'ha 'd rèis gorëgne e ancreuse.

 Distribussion 
A viv a autësse fra ij 500 e ij 1900 méter, an rivand da quèich part oltra ij 2000 méter.

 Notissie 
A l'é na pianta ch'a viv tant: an efet a peul rivé fin-a a 600 agn d'età.

Ël bòsch a l'é 'd color bianch, a fibra drita, con na bon-a arzistensa mecànica.
A l'é dovrà për le travadure, ij pont ëd cantié, la seramenta, j'ambalage e ij travaj da minusié an general.

 Arferiment bibliogràfich për chi a veul fé dj'arserche pì ancreuse 
 Abies alba Mill., 1768 
 [Abies pectinata]

Categorìa:Botànica